***Oisín i dTír na nÓg***

**Oisín:** dathúil; laoch- maith, cróga; grámhar

Is carachtar simplí é Oisín, cosúil le gach carachtar i scéal béaloidis. Mac le Fionn Mac Cumhail a bhí ann agus bhí sé an-dathúil. Laoch a bhí ann agus bhí sé an-chróga. Thit Niamh Chinn Óir i ngrá leis mar chuala sí faoina chrógacht agus a áilleacht. Feicimid a chrógacht arís nuair a throid sé le Fómhar Builleach. Throid sé ar feadh trí lá agus trí oíche chun Iníon Rí na mBeo a ligean saor.

Tá sé an-ghrámhar. Chuaigh sé le Niamh go dtí Tír na nÓg agus bhí siad an-sona le chéile (Bhí triúr páiste acu). Bhí a lán grá aige do Fhionn agus na Fianna freisin. Bhí brón air nuair a bhí sé ag imeacht agus bhí cumha air i dTír na nÓg. Chuaigh sé ar ais go hÉirinn chun Fionn a fheiceáil arís cé gur thug Niamh rabhadh dó.

**Niamh:** álainn; grámhar; maith

Iníon le Rí Thír na nÓg a bhí inti. Bhí sí an-álainn ar fad agus thit Oisín i ngrá léi nuair a chonaic sé í.

Bhí Niamh an-ghrámhar. Tháinig sí go hÉirinn mar bhí sí i ngrá le hOisín ó na scéalta ar chuala sí faoi. Chuaigh siad ar ais go Tír na nÓg agus bhí siad an-sásta le chéile mar bhí a lán grá eadarthu.

Nuair a bhí cumha ar Oisín thug Niamh trí rabhadh dó gan cos a chur ar thalamh na hÉireann mar níor mhaith léi go mbeadh sé gortaithe. Ach lig sí dó imeacht mar bhí grá aici dó.

**Naomh Pádraig:**

Críostaí a bhí ann. Bhí sé an-naofa. Dúirt sé go raibh an t-ádh ar Oisín mar bhí seans aige dul chuig na Fláithis anois.

Bhí sé an-chineálta. Thug sé aire d’Oisín. Thóg sé leis é timpeall na hÉireann agus d’éist sé lena scéalta faoi na Fianna. Mhúin sé scéal Íosa Críost d’Oisín mar ba mhaith leis a anam a shabháil.

**Grá:**

Tá a lán grá sa scéal seo. Bhí Niamh i ngrá le hOisín. Chuala sí na scéalta faoi agus tháinig sí go hÉirinn chun é a fháil mar bhí an méid sin grá aici dó.

Nuair a bhí cumha ar Oisín thug Niamh trí rabhadh dó gan cos a chur ar thalamh na hÉireann mar bhí grá aici dó agus níor mhaith léi go mbeadh sé gortaithe. Ach lig sí dó imeacht freisin.

Bhí grá ag Oisín do Niamh. Chuaigh sé léi go Tír na nÓg agus bhí siad sona sásta le chéile.

Bhí grá ag Oisín do Fhionn agus d’Éire freisin. Bhí brón air iad a fhágáil agus bhí cumha air nuair a bhí sé i dTír na nÓg. Chuaigh sé ar ais go hÉirinn cé gur thug Niamh rabhadh dó.

**Brón:**

Tá brón sa scéal seo. Bhí brón ar Fhionn nuair a chuaigh Oisín go Tír na nÓg agus bhí cumha ar Oisín i ndiaidh Fionn agus Éire.

Tá brón sa scéal freisin nuair a chuaigh Oisín ar ais go hÉirinn mar bhí Fionn agus na Fianna marbh. Thit Oisín den chapall agus d’athraigh sé ina sheanfhear dall. (Ní raibh sé ábalta dul ar ais go Tír na nÓg mar sin) Bhí brón agus uaigneas ar Oisín gan na Fianna agus gan Niamh.

**Scéal Béaloidis:** draíocht; laoch; geasa; carachtéir shimplí (maith nó olc);

áibhéil; athrá; logainmneacha

***Draíocht***: 3 agus 7

Bhí *trí chéad* fear ag iarraidh an leac a bhogadh.

Chaith Oisín é *seacht bpéirse* as an áit

Thug na Fianna *trí gháir* nuair a bhí Oisín ag imeacht

Throid Oisín ar feadh *trí lá agus trí oíche* le Fómhar Builleach

Bhí *triúr* páiste ag Oisín agus Niamh

Thug Niamh *trí rabhadh* d’Oisín